hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy da hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Սուրեն Եսայանին հետմահու երկու անգամ արժանացրել են պարգեւի, ծնողները հրաժարվել են | Forrights.am
Արցախյան երկրորդ պատերազմում զոհված Սուրեն Եսայանը հունվարի 15-ին կդառնար քսան տարեկան:
Սուրենի հարազատները  մտերիմները  Երեւանում, Արամ Խաչատրյանի տուն-թանգարանում,  հետմահու  հուշ-ցերեկույթ էին կազմակերպել այդ առթիվ, որի ժամանակ  նրա մասին  պատմությունները, ցուցադրություններն ամբողջական  ներկայացրեցին տաղանդավոր երիտասարդի կերպարը:
Մայրը` Նարինե Եսայանը, Forrights.am-ի հետ զրույցում պատմում է, որ հետո որդին ընդունվել է Հայաստանում Ֆրանսիական համալսարանի նախապատրաստական կուրս, ավարտելուց հետո քննություններ է հանձնել, ընդունվել առաջին կուրս, մի քանի լեզուների է հասցրել տիրապետել: Այնուհետեւ Սուրենը մեկնում է Լիխտենշտայն` քրոջ մոտ, իսկ արձակուրդների ավարտից հետո վերադարձել, որ ուսումը շարունակի: 18-ը լրանալուց հետո Սուրենին զորակոչում են բանակ, նա սկզբում  ծառայում է  «Մարտունի 2 »-ում, որից հետո ծառայությունը պետք է շարունակեր Ջրականում:
Մինչ այժմ Սուրենի ծնողներին անհայտ է մնացել իրենց որդու զոհվելու օրը:   Մոր ասելով` Սուրենը վերջին անգամ իրենց զանգել է հոկտեմբերի 10-ին, ինչից էլ ենթադրում են, որ նա զոհվել է հենց այդ օրը, օրվա երկրորդ կեսից  հետո: Իսկ մինչ այդ Սուրենը զանգել է օրական երեք անգամ, վստահեցրել, որ ամեն ինչ նորմալ է, ինքն ապահով վայրում է:
«Դեկտեմբերի 1-ին, մոտ երկու ամիս անց, զանգեցին   «Հերացի բժշկական կենտրոնից », ասացին, որ իր փաստաթղթերով մարմին են գտել, հարցրեցին`կվերցնե՞նք, թե՞ ոչ, բնական է, ասացինք, որ ոչ, պետք է լինի ԴՆԹ-ի պատասխանը: Երեք անգամ ասացին, որ պատասխանը բացասական է, չի համապատասխանում, այդ մարմինը Եսայան Սուրենի մարմինը չէ, բայց հունվարի 3-ին զանգեցին, ասացին, որ համընկնում է, ձեր տղայի մարմինն է, եկեք, տարեք: Եվ այդպես կասկածելով, կասկածը մեր սրտում, բերեցինք, հուղարկավորեցինք մեր ընտանեկան գերեզմանատանը, Սիլիկյան թաղամասում»,- հիշում է Նարինեն:
Մինչ այդ Սուրենի ծնողները տարբեր միջոցներով հետաքրքրվել են իրենց որդու մասին, նրան ճանաչողներից ոչ մեկը չի ասել, որ Սուրենը զոհված է: Ասել են, թե վիրավոր է եղել, բայց  ոչ զոհված:
«Սուրենենց հրամանատարը` Գոռ Իշխանյանը, հոկտեմբերի 9-ին գալիս է, իբր ոտքից վիրավոր է եղել, հորդորել է, որ վիրավոր ընկերներին դաշտում չթողնեն եւ փախել է: Ես ամենայն պատասխանատվությամբ հայտարարում եմ, որ ինքը փախել է, բոլորն են այդ մասին ասում, իմ տղայի ողջ մնացած ընկերները: Եվ ցավալին այն է, որ նա մինչ օրս ազատության մեջ է, բռնեցին-թողեցին, բռնեցին-թողեցին »,- ասաց Նարինեն:
Սուրեն Եսայանին հետմահու երկու անգամ արժանացրել են պարգեւի,  ծնողները հրաժարվել են:
«Շատ վրոդվված էինք, մենք չենք ցանկացել մեդալ, թող այնպես կազմակերպեին պատերազմական  գործողությունները, որ այսքան անիմաստ զոհեր չունենայինք: Երկու անգամ զինկոմիսարիատից եկան, որ մեդալը տան, մենք հրաժարվեցինք, հիմա քանի որ ամուսնուս ընկերը` ՊՆ-ից  գնդապետ Դավիթ Գեւորգյանն է հանձնում, ընդունում ենք, գոնե հարազատ մարդու ձեռքից ենք վերցնում»,- մեզ հետ զրույցում ասաց զոհվածի մայրը:
Երբ զինկոմիսարիատից այցելել են Սուրենի ծնողներին, որ նրա   մեդալը հանձնեն, Նարինեն մի քանի հարց է ուղղել` որտե՞ղ է զոհվել իր որդին, ե՞րբ, ի՞նչ պայմաններում եւ ինչի՞ համար են պարգեւատրում: Այդ հարցերին զինկոմիսարիատից չեն կարողացել պատասխանել, ծնողներն էլ ասել են, որ եթե տեղյակ չեն, զուտ պարտականություն են կատարում, իրենց պետք չէ այդ մեդալը, ինչո՞ւ են տալիս:
Սուրեն Եսայանի մասին նախկինում մեր գրած հոդվածները կարդացեք այստեղ և այստեղ:
Նախորդ նյութըՀայկ Սարգսյանն առաջարկում է զինծառայությունից ազատել զոհվածների եղբայրներին
Հաջորդ նյութըԴավիթ Տոնոյանը պահանջելու է դռնբաց դատական նիստեր
Քննչական կոմիտեն լրացուցիչ հայտնում է՝ «կարմիր բերետավորների» գործողությունների առթիվ քրեական վարույթ նախաձեռնվել է
Բոլորը միասնական են, ամենքը՝ մի չհաջողված դերասան․ անհայտ կորածի մայրը՝ պատերազմի մեղավորների մասին
Ասում էր՝ լյոխ լավ ա ինական, մունք հաղթելու ենք․ չեղավ, ծախվեցին. զոհված զինծառայողի հայր
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Ադրբեջանական հանցագործությունները հետաքննել պահանջող բանաձևի նախագիծ ԱՄՆ Կոնգրեսում
Քննչական կոմիտեն լրացուցիչ հայտնում է՝ «կարմիր բերետավորների» գործողությունների առթիվ քրեական վարույթ...
Edit with Live CSS
Write CSS OR LESS and hit save. CTRL + SPACE for auto-complete.